# data[].attributes.location_name
Σικάγο, Ιλινόι, Ηνωμένες Πολιτείες

# data[].attributes.headline
Σικάγο, Ιλινόι, Ηνωμένες Πολιτείες

# data[].attributes.subject
Σικάγο, Ιλινόι, Ηνωμένες Πολιτείες

# data[].attributes.body
Το Σικάγο (Chicago, Illinois), είναι η μεγαλύτερη πόλη στην πολιτεία του Ιλινόι και η 3η μεγαλύτερη από άποψη πληθυσμού στις Ηνωμένες Πολιτείες μετά τη Νέα Υόρκη και το Λος Άντζελες. Η ευρύτερη μητροπολιτική περιοχή (γνωστή και ως «Chicagoland») έχει περί τα 9,7 εκατομμύρια κατοίκους ενώ στην ίδια την πόλη ζουν περί τα 3 εκατομμύρια. Το Σικάγο επίσης, είναι έδρα της κομητείας Κουκ.

Βρίσκεται στη νοτιοδυτική ακτή της λίμνης Μίσιγκαν και τα ευρύτερα όρια της πόλης περιλαμβάνουν εδάφη τριών πολιτειών: του Ιλινόι, του Ουισκόνσιν και της Ιντιάνα.

Το Σικάγο ιδρύθηκε το 1833, ενώ επισήμως ανακηρύχθηκε πόλη το 1837. Εξελίχθηκε γρήγορα σε ένα από τα μεγαλύτερα διαμετακομιστικά κέντρα της βόρειας Αμερικής και στο βιομηχανικό και οικονομικό κέντρο των Μεσοδυτικών Πολιτειών. Το Σικάγο έχει γίνει παγκοσμίως γνωστό και για τους διαβόητους εγκληματίες, όπως ο Αλ Καπόνε, που έδρασαν κυρίως τη δεκαετία του 1920.

Σήμερα το Σικάγο είναι μια από τις 10 σημαντικότερες (σε επιρροή) πόλεις του κόσμου και αποτελεί ένα μείζον επικοινωνιακό, επιχειρηματικό και αρχιτεκτονικό κέντρο των Ηνωμένων Πολιτειών. Τα πιο αναγνωρίσιμα σύμβολα της πόλης είναι οι ουρανοξύστες, η λίμνη, και οι αθλητικές της ομάδες. Προσελκύει κάθε χρόνο περίπου 44 εκατομμύρια επισκέπτες και εξυπηρετείται από το Διεθνές Αεροδρόμιο Ο΄Χερ, που είναι το δεύτερο μεγαλύτερο σε κίνηση επιβατών αεροδρόμιο των ΗΠΑ, και από το Διεθνές Αεροδρόμιο Μίντγουέι.

Η πόλη έχει πλούσια πολιτική ιστορία και θεωρείται άντρο του Δημοκρατικού Κόμματος. Πολλοί επιφανείς πολιτικοί προέρχονται από το Σικάγο μεταξύ των οποίων και ο πρώτος Αφροαμερικανός πρόεδρος των Ηνωμένων Πολιτειών, ο Μπαράκ Ομπάμα.

Το Σικάγο είναι γνωστό και με τα προσωνύμια Second City (Δεύτερη Πόλη) και Windy City (Η πόλη των Ανέμων) που αντικατοπτρίζουν το χαρακτήρα του. Το προσωνύμιο «Η Πόλη των Ανέμων» δεν αναφέρεται σε κάποια μετεωρολογική ιδιαιτερότητα της πόλης, παρά τους ισχυρούς βορειοανατολικούς ανέμους που παρατηρούνται τον χειμώνα. Το Σικάγο χαρακτηρίζεται ως «Η Πόλη των Ανέμων» επειδή οι πολιτικοί που προέρχονται από την πόλη είχαν, στο παρελθόν, να αλλάζουν τις θέσεις τους ανάλογα με την κατεύθυνση των πολιτικών ανέμων (κάτι αντίστοιχο της Ελληνικής έκφρασης «όπου φυσά ο άνεμος»).

# data[].attributes.location_name
Τέξας, Ηνωμένες Πολιτείες

# data[].attributes.headline
Τέξας, Ηνωμένες Πολιτείες

# data[].attributes.subject
Τέξας, Ηνωμένες Πολιτείες

# data[].attributes.body
Το Τέξας ( State of Texas), είναι μια νοτιοκεντρική πολιτεία των Ηνωμένων Πολιτειών Αμερικής. Eίναι η δεύτερη μεγαλύτερη σε έκταση πολιτεία των ΗΠΑ μετά την Αλάσκα, με 695.662 τ.χλμ. και δεύτερη σε πληθυσμό μετά την Καλιφόρνια, με 29.947.240 κατοίκους.

Πρωτεύουσά του Τέξας, είναι το Ώστιν και μεγαλύτερη πόλη του, το Χιούστον. Το ταχυδρομικό του σύμβολο είναι TX.

Η πολιτεία του Τέξας, συνορεύει με την Οκλαχόμα στα βόρεια, με το Αρκάνσας στα βορειοανατολικά, με την Λουιζιάνα στα ανατολικά, με το Νιου Μέξικο στα δυτικά, και το Μεξικό στα νότια. Επίσης, το παράκτιο τμήμα της πολιτείας στα νότια, βρέχεται από τον Κόλπο του Μεξικού.

Το όνομα Τέξας προέρχεται από τη λέξη ταϊσάς (tayshas) της γλώσσας των αυτοχθόνων Ινδιάνων Κάντο, που σημαίνει «φίλοι» ή «σύμμαχοι» και είχε λανθασμένα αποδοθεί στους κατοίκους και την τοποθεσία από Ισπανούς εξερευνητές.

# data[].attributes.location_name
Νέα Υόρκη, Ηνωμένες Πολιτείες

# data[].attributes.headline
Νέα Υόρκη, Ηνωμένες Πολιτείες

# data[].attributes.subject
Νέα Υόρκη, Ηνωμένες Πολιτείες

# data[].attributes.body
Η Νέα Υόρκη (New York City, New York), γνωστή επίσης ως Πόλη της Νέας Υόρκης, για να διακριθεί από την ομώνυμη πολιτεία εντός της οποίας βρίσκεται, με πληθυσμό πάνω από 8.804.190 κατοίκους (σύμφωνα με την απογραφή του 2020), αποτελεί την μεγαλύτερη σε πληθυσμό και η πιο πυκνοκατοικημένη πόλη των Ηνωμένων Πολιτειών της Αμερικής και ένας από τους πιο πυκνοκατοικημένους αστικούς οικισμούς στον κόσμο.

Η μητροπολιτική περιοχή της Νέας Υόρκης, έχει πληθυσμό, 20.140.470 κατοίκους (σύμφωνα με την απογραφή του 2020).

Αποτελεί μία ισχυρή πόλη που ασκεί πολύ σημαντική επίδραση στο εμπόριο, την οικονομία, τα μέσα ενημέρωσης, την τέχνη, τη μόδα, την έρευνα, την τεχνολογία, την εκπαίδευση και την ψυχαγωγία, η Νέα Υόρκη αποτελεί ένα σημαντικό κέντρο για τη διεθνή διπλωματία  και έχει περιγραφεί ως η πολιτιστική και οικονομική πρωτεύουσα του κόσμου.] Το σύγχρονο όνομά της το έλαβε προς τιμήν του τότε δούκα της ιστορικής πόλης της Αγγλίας, της Υόρκης.

Βρίσκεται σε έναν από τους μεγαλύτερους φυσικούς λιμένες του κόσμου.Αποτελείται από πέντε δήμους, καθένας από τους οποίους είναι μια κομητεία της Νέας Υόρκης. Οι πέντε δήμοι, Μπρούκλιν, Κουίνς, Μανχάταν, Μπρονξ και Στάτεν Άιλαντ, ενοποιήθηκαν σε μία ενιαία πόλη το 1898. Σύμφωνα με την απογραφή του 2020 στις Ηνωμένες Πολιτείες, η πόλη της Νέας Υόρκης, έχει πληθυσμό 8.804.190 κατοίκων, κατανεμημένοι σε μια έκταση μόλις 305 τετραγωνικών μιλίων / 780 τετραγωνικών χιλιομέτρων. Στη Νέα Υόρκη ομιλούνται πάνω από 800 γλώσσες, κάνοντάς την ως αποτέλεσμα τη πιο γλωσσικά ποικιλόμορφη πόλη του κόσμου.

Πανοραμική άποψη του Μανχάταν

Πολλές συνοικίες και μνημεία στην πόλη της Νέας Υόρκης έχουν γίνει γνωστά σε περίπου 62 εκατομμύρια επισκέπτες που δέχεται ετησίως. Αρκετές πηγές την έχουν κατατάξει ως την πιο φωτογραφημένη πόλη στον κόσμο. Η Πλατεία Τάιμς, που έχει ονομαστεί ως το "Σταυροδρόμι του Κόσμου" [30], είναι κομβικό σημείο στην καρδιά του Μανχάταν που οδηγεί στον δρόμο του Μπρόντγουεϊ , ενώ θεωρείται μια από τις πιο πολυσύχναστες διασταυρώσεις πεζών στον κόσμο, καθώς και ένα σημαντικό κέντρο για την βιομηχανία της ψυχαγωγίας. Ονόματα από γέφυρες, ουρανοξύστες, και πάρκα της πόλης είναι γνωστά σε όλο τον κόσμο.

Η οικονομική συνοικία, στην Γουόλ Στριτ στο Κάτω Μανχάταν, έχει χαρακτηριστεί ως το σημαντικότερο χρηματοοικονομικό κέντρο του κόσμου. Όσον αφορά την εκπαίδευση περιλαμβάνει πάνω από 120 κολέγια και πανεπιστήμια συμπεριλαμβανομένων του Πανεπιστημίου Κολούμπια (ανήκει στην Ivy League), τουΠανεπιστημίου της Νέας Υόρκης, του Πανεπιστημου Ροκεφέλερ, του Πανεπιστημίου Φόρνταμ, τα οποία έχουν καταταχθεί μέσα στα 35 κορυφαία πανεπιστήμια του κόσμου.

# data[].attributes.attachment_link.authors[].name
Συνεισφέροντες στα εγχειρήματα Wikimedia

# data[].attributes.attachment_link.title
Νέα Υόρκη - Βικιπαίδεια

# data[].attributes.attachment_link.description
Από τη Βικιπαίδεια, την ελεύθερη εγκυκλοπαίδεια

# data[].attributes.location_name
Αλαμπάμα, Ηνωμένες Πολιτείες

# data[].attributes.headline
Αλαμπάμα, Ηνωμένες Πολιτείες

# data[].attributes.subject
Αλαμπάμα, Ηνωμένες Πολιτείες

# data[].attributes.body
Η Αλαμπάμα, (State of Alabama), είναι πολιτεία των ΗΠΑ, που βρίσκεται στη νοτιοανατολική περιοχή των Ηνωμένων Πολιτειών. Έχει έκταση 135.767 τ.χλμ. και πληθυσμό 5.056.005 κατοίκους (εκτίμηση 2022).Συνορεύει με το Τενεσσί στα βόρεια, την Τζόρτζια στα ανατολικά, τη Φλόριντα τον Κόλπο του Μεξικού στα νότια, και το Μισισίπι στα δυτικά.

Η Αλαμπάμα είναι η 30ή σε έκταση και η 24η σε πληθυσμό από τις 50 Ηνωμένες Πολιτείες. Η Αλαμπάμα κατατάσσεται δεύτερη σε έκταση εγχώριων ποτάμιων δρόμων.

Από τον Αμερικανικό Εμφύλιο Πόλεμο μέχρι τον Β' Παγκόσμιο Πόλεμο, η Αλαμπάμα, όπως πολλές Νότιες πολιτείες, υπέφερε από οικονομική δυσπραγία, εν μέρει λόγω της συνεχούς εξάρτησής της από την γεωργία. Παρά την ανάπτυξη μεγάλων βιομηχανιών και αστικών κέντρων, τα αγροτικά συμφέροντα των λευκών κυριάρχησαν στην πολιτεία μέχρι τη δεκαετία του 1960, ενώ τα αστικά συμφέροντα και οι Αφροαμερικανοί υποεκπροσωπούνταν.

Μετά τον Β' Παγκόσμιο Πόλεμο, η Αλαμπάμα γνώρισε ανάπτυξη καθώς η πολιτεία μεταβλήθηκε από εξαρτώμενη στη γεωργία σε μία ποικίλων συμφερόντων. Η ίδρυση ή επέκταση πολλών εγκαταστάσεων των Αμερικανικών Ενόπλων Δυνάμεων συνέβαλαν στην οικονομία της πολιτείας και βοήθησαν την γεφύρωση του χάσματος μεταξύ μιας αγροτικής και μιας βιομηχανικής οικονομίας κατά το μέσο του 20ού αιώνα. Η οικονομία της πολιτείας τον 21ο αιώνα εξαρτάται από τη διοίκηση, τη χρηματοδότηση, την κατασκευή προϊόντων, την αεροδιαστημική, την εξόρυξη, την εκπαίδευση, το λιανικό εμπόριο, την υγειονομική περίθαλψη και την τεχνολογία.[8]

Η Αλαμπάμα ονομάζεται επίσημα Yellowhammer State, από το πολιτειακό πτηνό. Η Αλαμπάμα είναι επίσης γνωστή ως η «Καρδιά του Ντίξι». Το πολιτειακό δένδρο είναι το Μακρύφυλλο Πεύκο, το πολιτειακό άνθος είναι η Καμέλια.

Η πρωτεύουσα της Αλαμπάμα είναι το Μοντγκόμερι. Η μεγαλύτερη πόλη σε πληθυσμό και σε έκταση ξηράς είναι το Χάντσβιλ, και η μεγαλύτερη μητροπολιτική περιοχή στην πολιτεία είναι το Μπέρμιγχαμ. Η παλαιότερη πόλη στην Αλαμπάμα, είναι το Μομπάιλ, που ιδρύθηκε από Γάλλους αποίκους.

# data[].attributes.location_name
Βόρεια Ντακότα, Ηνωμένες Πολιτείες

# data[].attributes.headline
Βόρεια Ντακότα, Ηνωμένες Πολιτείες

# data[].attributes.subject
Βόρεια Ντακότα, Ηνωμένες Πολιτείες

# data[].attributes.body
Η Βόρεια Ντακότα (State of North Dakota) είναι μια πολιτεία που βρίσκεται στη μεσοδυτική περιοχή των Ηνωμένων Πολιτειών Αμερικής, κατά μήκος του Καναδικού συνόρου, περίπου στο μέσο της απόστασης μεταξύ του Ειρηνικού ωκεανού και του Ατλαντικού Ωκεανού. Έχει έκταση 183.108 τ.χλμ. και πληθυσμό 786.729 κατοίκους (εκτίμηση 2021). Η Βόρεια Ντακότα είναι η 19η μεγαλύτερη πολιτεία σε έκταση στις Ηνωμένες Πολιτείες. Είναι επίσης η τέταρτη ολιγοπληθέστερη. Η Βόρεια Ντακότα δημιουργήθηκε από το Έδαφος της Ντακότα και έγινε δεκτή στη Ένωση στις 2 Νοεμβρίου του 1889, ταυτόχρονα με τη Νότια Ντακότα.

Πρωτεύουσα της πολιτείας είναι το Μπίσμαρκ και μεγαλύτερη πόλη είναι το Φάργκο. Τα κύρια δημόσια πανεπιστήμια βρίσκονται στο Γκραντ Φορκς και το Φάργκο. Η Αεροπορία των ΗΠΑ λειτουργεί βάση Αεροπορίας στο Μινότ και το Γκραντ Φορκς.

# data[].attributes.location_name
Μοντάνα, Ηνωμένες Πολιτείες

# data[].attributes.headline
Μοντάνα, Ηνωμένες Πολιτείες

# data[].attributes.subject
Μοντάνα, Ηνωμένες Πολιτείες

# data[].attributes.body
Η Μοντάνα (State of Montana), είναι μια βορειοδυτική πολιτεία των Ηνωμένων Πολιτειών. Πρωτεύουσά της είναι η Χέλενα και μεγαλύτερη πόλη το Μπίλινγκς. Έχει έκταση 380.831 τ.χλμ., (4η μεγαλύτερη των ΗΠΑ) και πληθυσμό 1,125,473 κατοίκους (εκτίμηση 2022).

Η Μοντάνα έχει αρκετά ψευδώνυμα, αν και κανένα δεν είναι επίσημο, συμπεριλαμβανομένων των "Big Sky Country" και "The Treasure State", και συνθήματα που περιλαμβάνουν το "Land of the Shining Mountains" και πιο πρόσφατα το "The Last Best Place".

Η Μοντάνα είναι η τέταρτη μεγαλύτερη περιοχή, η 8η λιγότερο πυκνοκατοικημένη και η τρίτη λιγότερο πυκνοκατοικημένη από τις 50 πολιτείες των ΗΠΑ. Το δυτικό μισό της Μοντάνα περιέχει πολλές οροσειρές. Μικρότερες οροσειρές βρίσκονται σε ολόκληρη την πολιτεία. Συνολικά, 77 ονομαστικές σειρές αποτελούν μέρος των Βραχωδών Ορέων. Το ανατολικό μισό της Μοντάνα χαρακτηρίζεται από δυτικό λιβάδι και πεδινές εκτάσεις. Η Μοντάνα συνορεύει με το Αϊντάχο στα δυτικά, το Ουαϊόμινγκ στα νότια, τη Βόρεια Ντακότα και τη Νότια Ντακότα στα ανατολικά, και τις καναδικές επαρχίες της Βρετανικής Κολομβίας, της Αλμπέρτα και του Σασκάτσουαν στα βόρεια.

Η οικονομία βασίζεται κυρίως στη γεωργία, συμπεριλαμβανομένης της εκτροφής και της καλλιέργειας σιτηρών. Άλλοι σημαντικοί οικονομικοί πόροι περιλαμβάνουν πετρέλαιο, φυσικό αέριο, άνθρακα, εξόρυξη σκληρών βράχων και ξυλεία. Οι τομείς της υγειονομικής περίθαλψης, των υπηρεσιών και της κυβέρνησης είναι επίσης σημαντικοί για την οικονομία του κράτους.

Ο ταχύτερα αναπτυσσόμενος τομέας του κράτους είναι ο τουρισμός. Σχεδόν 13 εκατομμύρια τουρίστες επισκέπτονται το Εθνικό Πάρκο Γκλέισιερ, το Εθνικό Πάρκο Γιέλοουστοουν, τον Αυτοκινητόδρομο Μπέαρτουθ, την Λίμνη Φλάτχεντ, το Θέρετρο Μπίγκ Σκάι και άλλα αξιοθέατα.

# data[].attributes.location_name
Ουάσινγκτον, Ηνωμένες Πολιτείες

# data[].attributes.headline
Ουάσινγκτον, Ηνωμένες Πολιτείες

# data[].attributes.subject
Ουάσινγκτον, Ηνωμένες Πολιτείες

# data[].attributes.body
Η Ουάσινγκτον, Π.Κ. (Washington, D.C.), με επίσημη ονομασία District of Columbia ή Περιφέρεια της Κολούμπια και κοινώς αναφερόμενη ως Ουάσινγκτον, "η Περιφέρεια", ή απλά Ντι Σι) είναι η πρωτεύουσα των Ηνωμένων Πολιτειών. Έχει έκταση 177 τ.χλμ. και πληθυσμό 720.687 κατοίκους (εκτίμηση 2020). Η μητροπολιτική περιοχή της Ουάσινγκτον το 2019, υπολογίζεται ότι είχε 6.280.697 κατοίκους και ήταν η έκτη μεγαλύτερη στη χώρα.

Στις 16 Ιουλίου 1790, το προεδρικό διάταγμα ενέκρινε την δημιουργία μιας περιφέρειας πρωτεύουσας ευρισκόμενης κατά μήκος του Ποταμού Ποτόμακ στην Ανατολική Ακτή. Όπως ορίζεται από το Σύνταγμα των Ηνωμένων Πολιτειών, η Περιφέρεια είναι στην αποκλειστική δικαιοδοσία του Κογκρέσου των Ηνωμένων Πολιτειών και συνεπώς δεν αποτελεί τμήμα καμίας πολιτείας των ΗΠΑ.

Οι πολιτείες του Μέριλαντ και της Βιρτζίνια, δώρισαν έκαστη γη για να δημιουργηθεί η ομοσπονδιακή περιφέρεια, η οποία περιελάμβανε τους προϋπάρχοντες οικισμούς του Τζόρτζταουν και της Αλεξάντρια όμως, το Κογκρέσο την επέστρεψε στη Βιρτζίνια το 1846. Ονομασμένη προς τιμήν του Τζορτζ Ουάσινγκτον, η Πόλη της Ουάσινγκτον ιδρύθηκε το 1791 για να εξυπηρετεί τον σκοπό της νέας εθνικής πρωτεύουσας. Το Κογκρέσο δημιούργησε μια ενιαία δημοτική διοίκηση για όλη την Περιφέρεια της Κολούμπια μετά τον Αμερικανικό Εμφύλιο Πόλεμο.